open-index/open-wikipedia-markdown huggingface dataset:
มุมด้านบนของกระดูกสะบัก

**มุมด้านบนของกระดูกสะบัก** เป็นมุมที่เกิดจากขอบด้านบนและขอบแนวกลางของกระดูกสะบัก มีลักษณะบาง เรียบ โค้งมน เอนไปทางด้านข้างลำตัว และเป็นที่ยึดเกาะของใยกล้ามเนื้อบางใยของกล้ามเนื้อลีเวเตอร์ สแคปูเล (Levator scapulae)

## แหล่งข้อมูลอื่น
* 

หมวดหมู่:ไหล่
มุมด้านล่างของกระดูกสะบัก

**มุมด้านล่างของกระดูกสะบัก** เป็นมุมที่มีความหนาและขรุขระ เกิดจากการทำมุมกันของขอบแนวกลางและขอบด้านข้างของกระดูกสะบัก พื้นผิวด้านหลังเป็นที่ยึดเกาะของกล้ามเนื้อเทเรส เมเจอร์ (Teres major) และอาจมีใยบางส่วนของกล้ามเนื้อแลททิสซิมุส ดอร์ไซ (Latissimus dorsi)

## แหล่งข้อมูลอื่น
* 
*  ()

หมวดหมู่:ไหล่
ทวารหนักของมนุษย์

**ทวารหนักของมนุษย์** () เป็นอวัยวะหนึ่ง เป็นส่วนท้ายสุดของระบบย่อยอาหาร ซึ่งทำหน้าที่เป็นช่องทางขับถ่ายอุจจาระ ประกอบด้วยกล้ามเนื้อหูรูด 2 ส่วน คือ หูรูดภายใน (Internal Sphincter) และหูรูดภายนอก  (External Sphincter) โดยเป็นส่วนภายในร่างกายที่เป็นส่วนต่อจากลำไส้ และ ภายนอกลักษณะเป็นรูอยู่กลางร่างกายระหว่างก้น

โรคที่เกี่ยวข้องเช่น ริดสีดวงทวาร

หมวดหมู่:อวัยวะ
หมวดหมู่:ทวารหนัก
หมวดหมู่:ระบบทางเดินอาหาร
หมวดหมู่:ร่างกายของมนุษย์
มุมด้านข้างของกระดูกสะบัก

**มุมด้านข้างของกระดูกสะบัก** หรือ **หัวกระดูกสะบัก** () เป็นส่วนที่หนาที่สุดของกระดูกสะบัก 

บริเวณนี้มีพื้นผิวที่เป็นข้อต่อ มีลักษณะตื้น รูปชมพู่หรือลูกแพร์ เรียกว่า แอ่งกลีนอยด์ (glenoid cavity) ซึ่งชี้ไปทางด้านข้างลำตัวและด้านหน้า เป็นข้อต่อกับส่วนหัวของกระดูกต้นแขน (head of the humerus) พื้นผิวของแอ่งนี้ปกคลุมด้วยกระดูกอ่อน ที่ขอบซึ่งยกสูงขึ้นเล็กน้อยยึดติดกับโครงสร้างที่เป็นไฟโบรคาร์ทิเลจ (fibrocartilage) เรียกว่า กลีนอยด์ ลาบรัม (glenoid labrum) ซึ่งช่วยในการยกขอบให้แอ่งนี้ลึกขึ้น ที่ยอดของแอ่งมีการยกสูงเล็กน้อยเป็นปุ่มเรียกว่า ปุ่มเหนือแอ่งกลีนอยด์ (supraglenoid tuberosity) เป็นจุดเกาะของปลายจุดเกาะต้นด้านยาว (long head) ของกล้ามเนื้อไบเซ็ปส์ เบรคิไอ (biceps brachii)

ที่คอของกระดูกสะบัก (neck of the scapula) มีลักษณะคอดเล็กน้อย ซึ่งบริเวณด้านล่างและด้านหลังจะแตกต่างกับด้านบนและด้านหน้าอย่างชัดเจน

## แหล่งข้อมูลอื่น
* 

หมวดหมู่:ไหล่
คอกระดูกเชิงกายวิภาคของกระดูกต้นแขน

**คอกระดูกเชิงกายวิภาคของกระดูกต้นแขน** () เป็นส่วนของกระดูกต้นแขน อยู่ในแนวเฉียง เกิดเป็นมุมป้านกับส่วนกลางของกระดูก จะเห็นได้เด่นชัดที่สุดทางครึ่งล่างของเส้นรอบคอกระดูก ครึ่งบนของคอกระดูกจะเห็นเป็นร่องแคบๆ ที่แยกระหว่างส่วนหัวกระดูกและปุ่มกระดูก

คอกระดูกนี้เป็นที่ยึดเกาะของแคปซูลข้อต่อของข้อต่อไหล่ และยังมีช่องสำหรับหลอดเลือดเข้ามาเลี้ยงอีกมากมาย

## ภาพอื่นๆ

ไฟล์:Gray326.png|ไหล่ซ้ายและข้อต่ออโครมิโอคลาวิคิวลาร์ แสดงเอ็นต่างๆของบริเวณไหล่


## แหล่งข้อมูลอื่น
* 
*  ()

หมวดหมู่:ระบบโครงกระดูก
หมวดหมู่:กระดูกของรยางค์บน
นุ้ย อักษรชื่น

**นุ้ย  ชัยภิรมย์ ** หรือ **นายนุ้ย อักษรชื่น** เป็นศิษย์ของหมื่นมวยมีชื่อ เป็นนักชกชั้นดี ขั้นครูบาอาจารย์ที่สามารถถ่ายทอดความรู้วิชามวยไทยได้เป็นเยี่ยม  ศิษย์ฝีมือเยี่ยมของนายนุ้ย จึงมีอย่างมากมาย เพราะตนเองมีประสบการณ์การต่อสู้มามาก และส่วนใหญ่ผลการต่อสู้ก็มีเสมอกับชนะ  เมื่อมาตั้งคณะมวย “ชัยภิรมย์” ที่ได้กล่าวมาแล้วนอกจากนั้นแล้วศิษย์ชั้นยอดเยี่ยมอีกผู้หนึ่งของนายนุ้ย  คือ นายสม เวชวิสุทธิ์   อดีตนายกเทศมนตรีเทศบาลเมืองสุราษฎร์ธานี 

หมวดหมู่:นักมวยไทยชาวไทยยุคคาดเชือก
หมวดหมู่:นักมวยจากจังหวัดสุราษฎร์ธานี
จ้อย เหล็กแท้

**นายจ้อย เหล็กแท้ ** เป็นผู้ตั้งค่ายมวยวงค์ไชยา

## ประวัติ
เริ่มชกที่อำเภอไชยา บ้านเกิดก่อน เพราะฝึกหัดมวยมาตั้งแต่เด็ก หลังจากบวชเรียนก็เดินทางไปทำการประมงในเขตชุมพร เมื่อมีรายการชกมวย จึงขึ้นประลองกับเขาบ้าง ได้รับชัยชนะติดต่อกัน 4 ครั้ง พอดีกับคุณนายชื่น ศรียาภัยลงมาจากกรุงเทพฯ มาธุระที่เมืองชุมพร และได้ให้คุณหลวงศรี (เป็นผู้แทนในสมัยนั้น) เรียกตัวนักมวยเมืองชุมพรเข้าพบ นายจ้อย ถูกกำนันที่นั่นเรียกตัวให้เข้าพบด้วย เมื่อคุณนายชื่น ทราบประวัติการชกที่เมืองชุมพร รวมทั้งทราบว่า เป็นนักมวยจากไชยาบ้านเกิด จึงนำตัวนายจ้อยเข้ากรุงเทพฯแต่เพียงผู้เดียว และเปลี่ยนชื่อในการชกมวยมาเป็น “นายเนียม วงค์ไชยา”

ครั้นวันเปรียบคู่มวยครั้งแรก ได้คู่กับนายแก้ว นักมวยชาวอุตรดิตถ์ แต่ถูกสบประมาทจากนายวร พระประแดง จึงจับเอานายวรด้วยโดยชกกันคนละอาทิตย์ ซึ่งทางสนามก็ยอมตกลง ผลการชกทั้งสองครั้งได้รับชัยชนะ ในช่วงนั้นมีการชกมวยเพื่อที่จะนำเงินไปบำรุงกองทัพ จึงเสนอตัวเข้าทำการชกโดยไม่ขอเงินรางวัล จนเพื่อนนักมวยด้วยกันต้องออกปากถามว่า “ชกทำไมไม่เอาเงิน” นายจ้อยตอบอย่างภาคภูมิใจเสมอว่า “นายเนียม วงค์ไชยา เป็นเด็กของแม่ชื่น เมื่อแม่ชื่นให้กินให้ใช้ ให้ที่อยู่ เงินรางวัลจึงไม่จำเป็น โดยเฉพาะอย่างยิ่งเป็นการชกเพื่อนำเงินบำรุงกองทัพ” และรางวัลทุกครั้งที่ขึ้นชกเพื่อเป็นเกียรติ จะได้เหรียญหรือเข็มเชิดชูเกียรติเท่านั้นเอง 

นายจ้อยอยู่ตระเวนชกในกรุงเทพฯ เป็นเวลา 3 ปี 5 เดือน ซึ่งส่วนใหญ่ไม่เคยเพลี่ยงพล้ำ มีอยู่ครั้งหนึ่งที่ถูกตัดสินให้แพ้ฟาล์ว เพราะใช้หัวขวิดคู่ต่อสู้จนเป็นแผลแตกฉกรรจ์แต่มีการโต้เถียงกันขึ้น จนปรมาจารย์กิมเส็ง ทวีสิทธิ์ ต้องขึ้นมาตัดสินเอง หลังจากที่ได้พูดเรื่องแม่ไม้มวยไทยกันจนเพียงพอ ก็ได้กลับคำตัดสินให้นายจ้อยเป็นผู้ชนะได้

ครั้นกลับมาบ้านเกิดเมืองไชยา ก็ได้ตั้งคณะมวย “วงค์ไชยา” ฝึกหัดศิษย์ให้รู้แม่ไม้มวยไทยเป็นต้นมา ปัจจุบันจ้อย เหล็กแท้ มีบ้านพักอยู่บ้านเลขที่ 78 หมู่ที่ 1 ตำบลทุ่ง อำเภอไชยา

หมวดหมู่:นักมวยไทยชาวไทย
หมวดหมู่:บุคคลจากอำเภอไชยา
หมวดหมู่:นักมวยจากจังหวัดสุราษฎร์ธานี
คอกระดูกเชิงศัลยศาสตร์ของกระดูกต้นแขน

**คอกระดูกเชิงศัลยศาสตร์ของกระดูกต้นแขน** () เป็นรอยคอดของกระดูกต้นแขนที่อยู่ใต้ปุ่มใหญ่ (greater tubercle) และปุ่มเล็กของกระดูกต้นแขน (lesser tubercle) เป็นบริเวณที่กระดูกมักจะหักได้บ่อยมากกว่าคอกระดูกเชิงกายวิภาคของกระดูกต้นแขน (anatomical neck of the humerus) การหักของกระดูกต้นแขนบริเวณนี้มักจะทำให้เกิดความเสียหายต่อเส้นประสาทรักแร้ (axillary nerve)

## แหล่งข้อมูลอื่น
* 
* surgical_neck_of_humerus article at GE's Medcyclopaedia
*  ()

หมวดหมู่:กระดูกของรยางค์บน
ปุ่มใหญ่ของกระดูกต้นแขน

**ปุ่มใหญ่ของกระดูกต้นแขน** () เป็นปุ่มกระดูกที่อยู่ด้านข้างต่อหัวกระดูกและปุ่มเล็กของกระดูกต้นแขน

## พื้นผิว
**พื้นผิวด้านบน** (upper surface) มีลักษณะกลม และมีรอยประทับแบนๆ 3 รอย ได้แก่
* *หน้าประกบด้านบน* (superior facet) เป็นรอยประทับที่อยู่บนสุด เป็นจุดเกาะปลายของกล้ามเนื้อซุปปราสไปนาตัส (Supraspinatus)
* *หน้าประกบตรงกลาง* (middle facet) เป็นจุดเกาะปลายของกล้ามเนื้ออินฟราสไปนาตัส (Infraspinatus)
* *หน้าประกบด้านล่าง* (inferior facet) อยู่ล่างสุด รวมยาวลงมาถึงส่วนตัวกระดูกประมาณ 2.5 เซนติเมตร เป็นจุดเกาะปลายของกล้ามเนื้อเทเรส ไมเนอร์ (Teres minor)

**พื้นผิวด้านข้าง** (lateral surface) ของปุ่มกระดูกใหญ่มีลักษณะนูน ขรุขระ และต่อเนื่องกับพื้นผิวด้านข้างของตัวกระดูก

## ภาพอื่นๆ

ไฟล์:Gray326.png|ไหล่ซ้ายและข้อต่ออโครมิโอคลาวิคิวลาร์ แสดงเอ็นต่างๆของบริเวณไหล่
ไฟล์:Human arm bones diagram.svg|แผนภาพแสดงกระดูกแขนของมนุษย์


## แหล่งข้อมูลอื่น
* 
* 
* 
* Bioweb at UWLAX aplab 

หมวดหมู่:กระดูกของรยางค์บน
เมอร์เมด เททีส

**เมอร์เมด เททีส** มารีนเนอร์คนเดียวที่เป็นหญิงสาว เททิสเป็นผู้รับใช้คนสนิทของโพไซดอน และเป็นคนที่ทำให้ "จูเลี่ยน โซโล" ระลึกชาติได้ว่าเขาก็คือเจ้าสมุทรโพไซดอน เททีสเริ่มต้นขึ้นที่การพาจูเลี่ยน โซโล ลงไปสู่วิหารใต้สมุทร เพื่อประทับร่างเป็นโพไซดอน และเธอยังเป็นผู้ที่อธิบายวิธีการที่จะช่วยอาเทน่าออกจากเสาเมนเบรดวินเนอร์ให้พวกเซย่าได้รับรู้ นั่นก็คือต้องโค่นเสาค้ำมหาสมุทรทั้ง 7 ซึ่งมีขุนพลมารีนเนอร์คอยคุ้มกันอยู่ให้ได้เสียก่อน 

## บทบาท

### ภาคโปไซดอน
เททีสได้พา จูเลี่ยน โซโล ลงไปสู่วิหารใต้สมุทร เพื่อประทับร่างเป็นโพไซดอน และเธอยังเป็นผู้ที่อธิบายวิธีการที่จะช่วยอาเทน่าออกจากเสาเมนเบรดวินเนอร์ให้พวกเซย่าได้รับรู้ นั่นก็คือต้องโค่นเสาค้ำมหาสมุทรทั้ง 7 ซึ่งมีขุนพลมารีนเนอร์ เมื่อไชน่านำไลบร้าคล็อธมาเธอได้เข้าต่อสู้กับไชน่าอย่างดุเดือด  ในตอนท้ายหลังจากที่ดวงวิญญาณของโพไซดอน ออกจากร่างของจูเลี่ยนไปแล้ว เธอได้สละชีวิตตนเองนำพาจูเลี่ยนซึ่งหมดสติ กลับขึ้นสู่โลกมนุษย์อย่างปลอดภัย และเธอก็เสียชีวิตในร่างของปลาน้อย แต่ในตอนท้ายของฉบับแอนิเมชั่น หลังจากช่วยจูเลี่ยนแล้ว ร่างของเธอก็กลายเป็นนางเงือกไปซะเฉยๆ และไม่ตายอีกด้วย

## อ้างอิง
* www.thaisaintseiya.com

หมวดหมู่:มารีนเนอร์แห่งโปเซดอน
หมวดหมู่:ตัวละครชาวเดนมาร์ก
ปุ่มเล็กของกระดูกต้นแขน

**ปุ่มเล็กของกระดูกต้นแขน** () เป็นปุ่มกระดูกบนกระดูกต้นแขน (humerus) แม้ว่าจะมีขนาดเล็กกว่าปุ่มใหญ่ของกระดูกต้นแขน (greater tubercle) แต่ก็ยื่นออกมามากกว่า ตั้งอยู่ด้านหน้า และชี้ไปทางใกล้กลางลำตัวและไปด้านหน้า 

เหนือต่อและหน้าต่อปุ่มกระดูกนี้เป็นรอยประทับซึ่งเป็นจุดเกาะปลายของเอ็นกล้ามเนื้อใต้กระดูกสะบัก (Subscapularis)

## ภาพอื่นๆ

ไฟล์:Gray326.png|ไหล่ซ้ายและข้อต่ออโครมิโอคลาวิคิวลาร์ แสดงเอ็นต่างๆของบริเวณไหล่
ไฟล์:Human arm bones diagram.svg|แผนภาพแสดงกระดูกแขนของมนุษย์


## แหล่งข้อมูลอื่น
* 
* 
* 
* Diagram at uwlax.edu 

หมวดหมู่:กระดูกของรยางค์บน
ร่องสไปรัล

**ร่องสไปรัล**, **ร่องเรเดียล** หรือ **ร่องมัสคิวโลสไปรัล** () เป็นร่องที่อยู่ตรงกลางของขอบด้านข้างของกระดูกต้นแขน (humerus) มีลักษณะกว้าง ตื้น วิ่งในแนวเฉียง เป็นร่องสำหรับเส้นประสาทเรเดียล (radial nerve)

## ดูเพิ่ม
* ร่องไบซิพิทัล
* กล้ามเนื้อไตรเซ็ปส์ เบรคิไอ

## ภาพอื่นๆ

ไฟล์:Gray413_color.png|ภาพตัดขวางผ่านตรงกลางของต้นแขน
ไฟล์:Gray525.png|หลอดเลือดแดงแขน (The brachial artery)
ไฟล์:Gray818.png|เส้นประสาทเหนือกระดูกสะบัก เส้นประสาทรักแร้ เส้นประสาทเรเดียล


หมวดหมู่:กระดูกของรยางค์บน
ร่องไบซิพิทัล

**ร่องไบซิพิทัล** () หรือ **ร่องระหว่างปุ่มกระดูก** () เป็นร่องลึกบนกระดูกต้นแขน (humerus) ที่แบ่งระหว่างปุ่มใหญ่ (greater tubercle) และปุ่มเล็กของกระดูกต้นแขน (lesser tubercle) ซึ่งเป็นช่องสำหรับเอ็นของปลายจุดเกาะต้นด้านยาวของกล้ามเนื้อไบเซ็ปส์ เบรคิไอ (Biceps brachii) และเป็นทางผ่านของแขนงหลอดเลือดแดงรอบต้นแขนด้านหน้า (anterior humeral circumflex artery) ไปยังข้อต่อไหล่ (shoulder-joint)

ร่องนี้วิ่งลงมาในแนวเฉียง และสิ้นสุดประมาณ 1/3 ด้านบนของกระดูกต้นแขน

ร่องนี้ยังเป็นผนังด้านข้างของรักแร้อีกด้วย

## ดูเพิ่ม
* ร่องเรเดียล

## อ้างอิง

## แหล่งข้อมูลอื่น
* 

หมวดหมู่:กระดูกของรยางค์บน
แนวเดลทอยด์

**แนวเดลทอยด์** () เป็นบริเวณของแท่งกระดูกต้นแขน (humerus) ซึ่งเป็นจุดเกาะของกล้ามเนื้อเดลทอยด์ (deltoid muscle)

## แหล่งข้อมูลอื่น
* 
* 
* 

หมวดหมู่:กระดูกของรยางค์บน
วัดพระธาตุสุโทนมงคลคีรีสามัคคีธรรม

**วัดพระธาตุสุโทนมงคลคีรี** หรือ **วัดพระธาตุสุโทนมงคลคีรีสามัคคีธรรม** เป็นวัดสร้างขึ้นใหม่ในปี พ.ศ. 2520 ตั้งอยู่บนถนนสายแพร่-ลำปาง ช่วงอำเภอเด่นชัย จังหวัดแพร่ มีจุดเด่นคือเป็นวัดที่รวบรวมศิลปกรรมล้านนาประยุกต์ที่สวยงามมากที่สุดแห่งหนึ่ง ภาพจิตรกรรมบนฝาผนังระเบียงคตเป็นเรื่องราวของชาดกพื้นบ้านและภาพพุทธประวัติ ในบริเวณวัดมีเจดีย์ทรงล้านนากว่า 30 องค์ ด้านหน้าบันไดทางขึ้นทิศตะวันออกมีรูปปั้นสิงห์ขนาดใหญ่  มีอาคารพิพิธภัณฑ์ไม้สักทรงล้านนา ที่เก็บรวบรวมเรื่องราวของล้านนาและเมืองแพร่ จัดแสดงเครื่องใช้ อาวุธของนักรบโบราณ รวมทั้งภาพถ่ายของเจ้านายฝ่ายเหนือและภาพเหตุการณ์ต่าง ๆ ในล้านนา

ปัจจุบันวัดพระธาตุสุโทนมงคลคีรี มีครูบาน้อยหรือพระอธิการมนตรี ธมฺมเมธี (พระครูวิฑิตพิพัฒนาภรณ์) เป็นเจ้าอาวาส

## ศาสนสถาน

## อ้างอิง
* ศิลปกรรมล้านนาที่วัดพระธาตุสุโทนมงคลคีรี แพร่ (เชียงใหม่นิวส์)

## แหล่งข้อมูลอื่น

พระธาตุสุโทนมงคลคีรีสามัคคีธรรม
สุโทนมงคลคีรีสามัคคีธรรม
พระธาตุสุโทนมงคลคีรีสามัคคีธรรม
หมวดหมู่:สิ่งก่อสร้างในอำเภอเด่นชัย
ภาพอาถรรพณ์

**ภาพอาถรรพณ์** เป็นผลงานการประพันธ์ของ หม่อมหลวงศรีทอง ลดาวัลย์ เป็นนวนิยายลึกลับสยองขวัญที่เกี่ยวกับวิญญาณคุณประยงค์ ความแค้นจากอดีตชาติในสมัยรัชกาลที่ 5 ที่เกิดจากความรักไม่ลงตัวของตัวละครสำคัญ 3 ตัวละครคือ เชษฐา ประยงค์ และ อนงค์วดี จึงทำให้วิญญาณที่เฮี้ยนของคุณประยงค์ สิงสถิตย์อยู่ในรูปถ่ายของบ้านหลังหนึ่งซึ่งในอดีตเคยเป็นของท่านพระยา ซึ่งภาพถ่ายที่ติดอยู่ในบ้านมีทั้งสิ้น 3 ภาพด้วยกันคือ ภาพของท่านพระยาผู้เป็นเจ้าของบ้าน ภาพของคุณประยงค์  และภาพของคุณน้อย ชื่อนวนิยายสะกดว่า "อาถรรพณ์" แต่ชื่อละครใช้คำว่า "อาถรรพ์" ในฉากตอนอวสานมีการนำภาพของคุณประยงค์ไปเผาเพื่อให้พ้นจากอาถรรพณ์ที่เกิดขึ้นโดยปู่กลับเป็นคนนำไปเผาไฟพร้อมๆกับกระดูกของนางทิ้ง เมียของตน

สำหรับนวนิยายภาคสองของ "ภาพอาถรรพณ์" มีชื่อว่า "อาถรรพณ์ภาพ" ซึ่งในตอนจบของภาคแรกจบลงที่การเผารูปของคุณประยงค์ เพื่อล้างอาถรรพณ์ทั้งปวง แต่ในภาคสอง ผู้เขียนได้ทำให้คุณประยงค์กลับมาใหม่อีกครั้ง โดยเขียนต่อจากภาคแรกว่า *ไฟไม่สามารถทำลายภาพวาดของคุณประยงค์ได้ ทำให้คุณประยงค์กลับมาอาละวาดต่อในภาคสองได้อีก*

## ละครโทรทัศน์
**ภาพอาถรรพ์** เคยสร้างเป็นละครโทรทัศน์มาหลายครั้ง ได้แก่

* ในปี พ.ศ. 2517 ทาง สถานีวิทยุโทรทัศน์กองทัพบกช่อง 5 นำแสดงโดย สุพรรณ บูรณะพิมพ์ รับบทเป็น คุณประยงค์ , อดุลย์ ดุลยรัตน์  เป็น เชษฐา, บุศรา นฤมิตร เป็น อนงค์วดี

* ในปี พ.ศ. 2523 ทาง สถานีโทรทัศน์สีกองทัพบกช่อง 7 สร้างโดย ดาราฟิล์ม นำแสดงโดย วณิษฐา วัชโรบล เป็น อนงค์วดี, พล พลากร เป็น เชษฐา และ วริศา ศิวา เป็น คุณประยงค์ ออกอากาศทุกวันอาทิตย์ เวลา 21.00 น.

* ในปี พ.ศ. 2535 ทาง สถานีโทรทัศน์สีกองทัพบกช่อง 7 สร้างโดย สุรางค์ เปรมปรีดิ์ ผู้ถือลิขสิทธิ์นวนิยาย วางตัวนักแสดงนำ และว่าจ้างค่าย ดาราวิดีโอ เป็นผู้ผลิต กำกับการแสดงโดย จรูญ ธรรมศิลป์ นำแสดงโดย มนฤดี ยมาภัย เป็นคุณประยงค์, ลิขิต เอกมงคล  เป็น เชษฐา, ชฎาพร รัตนากร เป็น อนงค์วดี ออกอากาศทุกวันจันทร์-อังคาร เวลา 21.00 น. ออกอากาศเมื่อวันที่ 23 มีนาคม พ.ศ. 2535 - 30 มิถุนายน พ.ศ. 2535

* ในปี พ.ศ. 2556 ทาง สถานีวิทยุโทรทัศน์กองทัพบกช่อง 5 สร้างโดย เอ็กแซ็กท์ และ ซีเนริโอ กำกับการแสดงโดย อรรถพร ธีมากร นำแสดงโดย ณวัฒน์ กุลรัตนรักษ์ เป็น เชษฐา,พิยดา จุฑารัตนกุล เป็น คุณประยงค์, ลัลณ์ลลิน เตจะสา เวศซ์ เป็น อนงค์วดี ออกอากาศทุกวันพุธ-พฤหัสบดี เวลา 20.10 น. ออกอากาศเมื่อวันที่ 9 ตุลาคม พ.ศ. 2556 - 4 ธันวาคม พ.ศ. 2556

ในปี พ.ศ. 2569 นำกลับมาสร้างใหม่ เป็นละครออกอากาศทางช่อง 7 เอชดี สร้างโดย กำกับการแสดงโดย นำแสดงโดย

## รายชื่อนักแสดง

## อ้างอิง

หมวดหมู่:นวนิยายไทย
หมวดหมู่:ละครโทรทัศน์ภาษาไทย
หมวดหมู่:วรรณกรรมที่สร้างเป็นละครโทรทัศน์
หมวดหมู่:ละครโทรทัศน์ไทยในปี พ.ศ. 2517
หมวดหมู่:ละครโทรทัศน์ไทยในปี พ.ศ. 2523
หมวดหมู่:ละครโทรทัศน์ไทยในปี พ.ศ. 2535
หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์แนวสยองขวัญไทย
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ที่กำกับโดย จรูญ ธรรมศิลป์
หมวดหมู่:ละครโทรทัศน์ที่กำกับโดย อรรถพร ธีมากร
ศรีนครินทร์

**ศรีนครินทร์** อาจหมายถึง
* สมเด็จพระศรีนครินทราบรมราชชนนี สมเด็จพระบรมราชชนนี ในรัชกาลที่ 8 และรัชกาลที่ 9
* อำเภอศรีนครินทร์ อำเภอในจังหวัดพัทลุง
* ถนนศรีนครินทร์ ถนนในกรุงเทพมหานครและจังหวัดสมุทรปราการ
* เขื่อนศรีนครินทร์ เขื่อนในจังหวัดกาญจนบุรี

; โรงพยาบาล
* โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น 
* โรงพยาบาลศรีนครินทร์ (ปัญญานันทภิกขุ) เป็นโรงพยาบาลชุมชนประจำอำเภอศรีนครินทร์ จังหวัดพัทลุง
เม็ก ไรอัน

**เม็ก ไรอัน** () เกิดเมื่อวันที่ 19 พฤศจิกายน ค.ศ. 1961 เป็นนักแสดงชาวอเมริกัน

ไรอันเกิดในคอนเน็กติกัส ชื่อเดิมคือ มาร์กาเร็ต แมรี่ เอมีลี่ แอนนา ไฮร่า เติบโตในนิวยอร์ก เข้าเรียนที่มหาวิทยาลัยเอกหนังสือพิมพ์ และหารายได้พิเศษสำหรับการเรียนภาคค่ำ เธอได้รับบทในหนังตอนเรื่องหนึ่ง จากนั้นก็ปรากฏอยู่บนภาพยนตร์เรื่องแรกในเรื่อง *Rich and Famous* ในปี 1981 ซึ่งต่อมาก็ได้แสดงในละครช่วงกลางวันเรื่อง *As the World Turns* ในปี 1982-1984 และในช่วงปี 1983 เธอเล่นเรื่อง *Amityville 3-D* ทำให้เธอเป็นที่รู้จักมากขึ้น และยิ่งเป็นที่รู้จักในภาพยนตร์เรื่อง *Top Gun* ในปี 1986 และในปีต่อมาเธอเป็นตัวเอกในเรื่อง Innerspace แสดงคู่กับ เดนนิส เควด ซึ่งทั้งคู่ได้แต่งงานในเวลาต่อมา ในปี 1991 และทั้งคู่ยังได้เล่นหนังร่วมกันเรื่อง *D.O.A* ในปี 1988

ไรอันได้รับบทเด่นของผู้กำกับร็อบ ไรเนอร์ ในเรื่อง *[[When Harry Met Sally]]* ในปี 1989 และยังได้เล่นร่วมกับ ทอม แฮงค์ส ในเรื่อง *Joe Versus the Volcano* หลังจากนั้นเธอได้รับเสียงชื่นชมในภาพยนตร์ เรื่อง *The Doors* ของผู้กำกับโอลิเวอร์ สโตน หนังชีวประวัติ โดยเล่นบทเป็น Pamela ภรรยาขี้ยาของ จิม มอร์ริสัน จากนั้นเธอก็พิสูจน์ความสามารถให้เห็นอีกในละครเรื่อง *Flesh and Bone* ในปี 1993 ในปีเดียวกันเล่นคู่กับแฮงค์ส ในเรื่อง *Sleepless in Seattle* และได้รับการเสนอชื่อเข้าชิงรางวัลลูกโลกทองคำ ในปี 1994 และในปีเดียวกัน แสดงภาพยนตร์ดราม่าเรื่อง  *Restoration* และเรื่อง *When a Man Loves a Woman* 

ในปี 1996 เธอได้รับบทเป็นทหารหญิงในเรื่อง *Courage Under Fire* และในปี 1997 แสดงใน *Addicted to Love* จนในปี 1998 แสดงร่วมกับแฮงค์สอีกครั้งในเรื่อง *You’ve Got Mail* และในปีเดียวกันกับภาพยนตร์ที่ประสบความสำเร็จมากใน *City of Angels* แสดงร่วมกับ นิโคลัส เคจ  และในปี 2000 กลับมาอีกครั้งในหนังแนวคอเมดี้ เรื่อง *Hanging Up* และจากนั้นตามมาด้วยภาพยนตร์เรื่อง *Proof of Life* และ *Kate and Leopold* ที่ประกบคู่กับฮิวจ์ แจ็คแมน 

## อ้างอิง
* เม็ก ไรอัน (Meg Ryan) 

หมวดหมู่:นักแสดงอเมริกัน
หมวดหมู่:บุคคลจากแฟร์ฟีลด์ (รัฐคอนเนทิคัต)
อนุสรณ์ วงศ์วรรณ

**อนุสรณ์ วงศ์วรรณ**  (เกิด 7 มกราคม พ.ศ. 2495)  เป็นนักการเมืองชาวไทย อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลสมชาย วงศ์สวัสดิ์ อดีตรัฐมนตรีว่าการกระทรวงวัฒนธรรม ในรัฐบาลสมัคร สุนทรเวช อดีตนายกองค์การบริหารส่วนจังหวัดลำพูน อดีตสมาชิกสภาผู้แทนราษฎรจังหวัดลำพูน สังกัดพรรคพลังประชาชน

## ประวัติ
อนุสรณ์ เกิดเมื่อวันที่ 7 มกราคม พ.ศ. 2495 ที่อำเภอร้องกวาง จังหวัดแพร่ เป็นบุตรนายณรงค์ วงศ์วรรณ (บุตรพ่อเจ้าแสน วงศ์วรรณ สืบเชื้อสายมาจากแสนเสมอใจ กับแม่เจ้าพิมพา พระญาติเจ้าหลวงเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย) อดีตหัวหน้าพรรคสามัคคีธรรม และนางอุไร วงศ์วรรณ 

สำเร็จการศึกษามัธยมศึกษาตอนต้น จากโรงเรียนมงฟอร์ตวิทยาลัย จังหวัดเชียงใหม่ ระดับมัธยมศึกษาตอนปลาย จากวิทยาลัยบางแสน จังหวัดชลบุรี ระดับปริญญาตรีจากวิทยาลัยไวด์เนอร์ รัฐเพนซิลเวเนีย สหรัฐอเมริกา และระดับปริญญาโท (ด้านวิศวกรรมอุตสาหการ) จากมหาวิทยาลัยนอร์ทแคโรไลนาสเตต สหรัฐอเมริกา

## การเมือง
อนุสรณ์ เป็นอดีตสมาชิกสภาผู้แทนราษฎรจังหวัดลำพูน 4 สมัย เคยดำรงตำแหน่งรัฐมนตรี 4 กระทรวง ได้แก่ รัฐมนตรีช่วยว่าการกระทรวงอุตสาหกรรม รัฐมนตรีช่วยว่าการกระทรวงมหาดไทย (รัฐบาลบรรหาร ศิลปอาชา) รัฐมนตรีช่วยว่าการกระทรวงแรงงานและสวัสดิการสังคม (รัฐบาลชวน หลีกภัย) รัฐมนตรีว่าการกระทรวงวัฒนธรรม (รัฐบาลสมัคร สุนทรเวช) และรัฐมนตรีว่าการกระทรวงการพัฒนาสังคมและความมั่นคงของมนุษย์ (รัฐบาลสมัคร สุนทรเวช)

ในปี พ.ศ. 2551 อนุสรณ์ ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 27

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 19 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 เขาได้รับเลือกตั้งเป็นนายกองค์การบริหารส่วนจังหวัดลำพูน

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอร้องกวาง
หมวดหมู่:นักการเมืองจากจังหวัดแพร่
หมวดหมู่:ผู้มีเชื้อสายเจ้านายฝ่ายเหนือ
หมวดหมู่:วงศ์วรญาติ
หมวดหมู่:สกุลวงศ์วรรณ
หมวดหมู่:รัฐมนตรีว่าการกระทรวงวัฒนธรรมไทย
หมวดหมู่:รัฐมนตรีว่าการกระทรวงการพัฒนาสังคมและความมั่นคงของมนุษย์ไทย
หมวดหมู่:สมาชิกสภาผู้แทนราษฎรจังหวัดลำพูน
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดลำพูน
หมวดหมู่:นักการเมืองพรรคเอกภาพ
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากโรงเรียนสาธิต "พิบูลบำเพ็ญ" มหาวิทยาลัยบูรพา
หมวดหมู่:บุคคลจากมหาวิทยาลัยนอร์ทแคโรไลนาสเตต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พระเจ้าบรมวงศ์เธอ กรมหมื่นอินทรพิพิธ

**พระเจ้าบรมวงศ์เธอ กรมหมื่นอินทรพิพิธ** (พ.ศ. 2326 - 2 มิถุนายน พ.ศ. 2363) มีพระนามเดิมว่า **พระองค์เจ้าชายทับทิม** ประสูติเมื่อปีเถาะ เบญจศก จุลศักราช 1145 ตรงกับ พ.ศ. 2326 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาจันทา และเป็นองค์ต้นราชสกุล **อินทรางกูร**
ราชสกุลอินทรางกูร

ในปี พ.ศ. 2356 พระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ สถาปนาเป็น **"กรมหมื่นอินทรพิพิธ"** และทรงได้ว่าการกรมคชบาล และกรมช่างแสงใหญ่

พระเจ้าบรมวงศ์เธอ กรมหมื่นอินทรพิพิธ สิ้นพระชนม์เมื่อวันศุกร์ เดือน 7 แรม 6 ค่ำ ปีมะโรง โทศก จุลศักราช 1182 ตรงกับวันที่ 2 มิถุนายน พ.ศ. 2363 สิริพระชันษา 37 ปี พระราชทานเพลิง ณ วัดระฆังโฆสิตารามวรมหาวิหาร

## พระโอรส-พระธิดา

* หม่อมเจ้าชายร้าย อินทรางกูร (พ.ศ. 2359 - 4 ตุลาคม พ.ศ. 2431)
* หม่อมเจ้าชายสวน อินทรางกูร (พ.ศ. 2363 - 20 ธันวาคม พ.ศ. 2432)
* หม่อมเจ้าชายกลาง อินทรางกูร
* หม่อมเจ้าชายสราญ อินทรางกูร
* หม่อมเจ้าชายน้อย อินทรางกูร
* หม่อมเจ้าชายถนอม อินทรางกูร (พระราชทานเพลิง 25 เมษายน พ.ศ. 2447)
* หม่อมเจ้าหญิง อินทรางกูร
* หม่อมเจ้าชายปาน อินทรางกูร

## พงศาวลี



## อ้างอิง

หมวดหมู่:พระราชโอรสในรัชกาลที่ 1
หมวดหมู่:พระเจ้าบรมวงศ์เธอ ชั้น 1
หมวดหมู่:พระองค์เจ้าชาย
หมวดหมู่:กรมหมื่น
หมวดหมู่:ราชสกุลอินทรางกูร
สมเด็จพระเจ้าบรมวงศ์เธอ เจ้าฟ้ากรมหลวงเทพยวดี

**สมเด็จพระเจ้าบรมวงศ์เธอ เจ้าฟ้ากรมหลวงเทพยวดี** (14 มกราคม พ.ศ. 2320 - 23 สิงหาคม พ.ศ. 2366) มีนามเดิมว่า "เอี้ยง" เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราชกับสมเด็จพระอมรินทราบรมราชินี เป็นพระโสทรกนิษฐภคินีในพระบาทสมเด็จพระพุทธเลิศหล้านภาลัย ประสูติในรัชสมัยกรุงธนบุรี เมื่อวันอังคาร เดือน 7 ขึ้น 7 ค่ำ ปีระกา นพศก จ.ศ. 1139 ตรงกับวันที่ 14 มกราคม พ.ศ. 2320 เมื่อพ.ศ. 2325 หลังจากสถาปนาอาณาจักรรัตนโกสินทร์ พระบาทสมเด็จพระพุทธยอดฟ้าจุฬาโลกมหาราช พระราชทานนามใหม่ว่า "สมเด็จพระเจ้าลูกเธอ เจ้าฟ้าประไพวดี" (แต่พระบาทสมเด็จพระจอมเกล้าเจ้าอยู่หัว ทรงออกพระนามว่า "ประภาวดี")  ต่อมาพระบาทสมเด็จพระพุทธยอดฟ้าจุฬาโลกมหาราช สถาปนาขึ้นเป็น สมเด็จพระเจ้าลูกเธอ เจ้าฟ้า และทรงกรมเป็น **กรมหลวงเทพยวดี** เมื่อปีมะโรง สัมฤทธิศก จุลศักราช 1170 ตรงกับปี พ.ศ. 2351 

สมเด็จพระเจ้าบรมวงศ์เธอ เจ้าฟ้ากรมหลวงเทพยวดี สิ้นพระชนม์ในรัชสมัยพระบาทสมเด็จพระพุทธเลิศหล้านภาลัย เมื่อเมื่อวันศุกร์ เดือน 9 แรม 2 ค่ำ ปีมะแม เบญจศก จ.ศ. 1185 ตรงกับวันที่ 23 สิงหาคม พ.ศ. 2366 สิริพระชนมายุ 46 ปี พระราชพิธีพระราชทานเพลิงพระศพจัดขึ้นเมื่อวันจันทร์ เดือน 6 ขึ้น 13 ค่ำ ปีวอก ฉศก จ.ศ. 1186 ตรงกับวันที่ 10 พฤษภาคม พ.ศ. 2367 ณ พระเมรุ ท้องสนามหลวง 

## พระเกียรติยศ

### พระอิสริยยศ

* เอี้ยง (14 มกราคม พ.ศ. 2320 - พ.ศ. 2325)
* สมเด็จพระเจ้าลูกเธอ เจ้าฟ้าประไพวดี (พ.ศ. 2325 - พ.ศ. 2351)
* สมเด็จพระเจ้าลูกเธอ เจ้าฟ้ากรมหลวงเทพยวดี (พ.ศ. 2351 - 7 กันยายน พ.ศ. 2352)
* สมเด็จพระเจ้าน้องนางเธอ เจ้าฟ้ากรมหลวงเทพยวดี (7 กันยายน พ.ศ. 2352 - 23 สิงหาคม พ.ศ. 2366)
* สมเด็จพระเจ้าบรมวงศ์เธอ เจ้าฟ้ากรมหลวงเทพยวดี (ภายหลังการสิ้นพระชนม์)

## พงศาวลี



## อ้างอิง

### หนังสือ
* 

* 

หมวดหมู่:พระราชธิดาในรัชกาลที่ 1
หมวดหมู่:สมเด็จพระเจ้าบรมวงศ์เธอ ชั้น 1
หมวดหมู่:เจ้าฟ้าหญิง
หมวดหมู่:กรมหลวง
แคปปิทูลัม

**แคปปิทูลัม**ของกระดูกต้นแขน () เป็นส่วนด้านข้างของพื้นผิวข้อต่อของกระดูกต้นแขน มีลักษณะเป็นเนินเรียบ และกลม ส่วนนี้เป็นข้อต่อกับส่วนหัวของกระดูกเรเดียสซึ่งเป็นพื้นผิวรูปถ้วยคว่ำ เรียกว่าข้อต่อฮิวเมอโรเรเดียล (humeroradial joint)

## ภาพอื่นๆ

ไฟล์:Human arm bones diagram.svg|แผนภาพแสดงกระดูกแขนของมนุษย์


## แหล่งข้อมูลอื่น
* 
* Bioweb at UWLAX aplab 
* 

คแปปิทูลัม
ซันเหอ

**ซันเหอ** ตามสำเนียงกลาง หรือ **ซาฮะ** ตามสำเนียงฮกเกี้ยน (; ) หรือในภาษาไทยนิยมเรียกกันว่า **อั้งยี่** ( *หงจื้อ*; "อักษรสีชาด") เป็นสมาคมลับของชาวจีนในต่างประเทศที่แตกแขนงมาจากสมาคมเทียนตี้ (天地, *Tiān Dì*) ซึ่งในภาษาไทยก็เรียกว่า "อั้งยี่" เช่นกัน

สมาคมเทียนตี้นั้นพระสงฆ์ห้ารูปจากวัดเส้าหลินที่เรียกกันว่า "บุรุษทั้งห้า" (五祖, *Wǔ Zǔ*) ก่อตั้งขึ้นในสมัยพระเจ้าคังซี ครั้งนั้น ราชวงศ์ชิงเคลือบแคลงพฤติกรรมของวัดเส้าหลินจึงเผาฆ่าล้างวัด สมาชิกวัดที่เหลือรอดมีเพียงพระสงฆ์ทั้งห้ารูปดังกล่าว จึงพากันก่อตั้งสมาคมลับเพื่อ "โค่นชิงฟื้นหมิง" (反清復明, *Fǎn Qīng Fù Míng*) แต่พอแตกแขนงไปยังประเทศอื่นแล้วก็ไม่ได้ตั้งใจจะล้มราชวงศ์ชิง เดิมมีวัตถุประสงค์จะช่วยเหลือกันในหมู่ชาวจีนที่อยู่ต่างด้าว แต่ภายหลังก่อความวุ่นวายในประเทศที่ตนอยู่จนถูกปราบปรามเรื่อยมา และปัจจุบันกลายเป็นองค์กรอาชญากรรมข้ามชาติซึ่งยังดำรงอยู่ในหลาย ๆ ประเทศ กับทั้งมีส่วนพัวพันการค้ามนุษย์ ค้าประเวณี ฟอกเงิน กรรโชกทรัพย์ ปลอม แปลง และรับจ้างฆ่า

## ชื่อ

"ซันเหอ" แปลว่า องค์สาม สื่อถึงฟ้า ดิน และมนุษย์ ส่วนชื่อ "Triad" ในภาษาอังกฤษนั้นแปลว่า องค์สาม เช่นกัน แต่รัฐบาลอังกฤษซึ่งเข้ายึดครองฮ่องกงตั้งให้เพราะเห็นว่า พวกอั้งยี่มักใช้ยันต์รูปสามเหลี่ยม

## ประเทศไทย

อั้งยี่เป็นสมาคมลับที่เกิดขึ้นมาตั้งแต่สมัยรัตนโกสินทร์ ตั้งขึ้นด้วยวัตถุประสงค์จะช่วยเหลืออนุเคราะห์กลุ่มชาวจีนด้วยกันเอง ต่อมาสมาคมเหล่านี้ดำเนินงานอย่างไร้ระเบียบ ก่อปัญหารุนแรงขึ้นหลายครั้งจนทางการต้องใช้อำนาจขั้นเด็ดขาดเข้าจัดการ

สมาคมอั้งยี่ลักลอบนำฝิ่นเข้ามาขายในประเทศไทย ซึ่งในเวลานั้นมีคนไทยและจีนติดฝิ่นเป็นจำนวนมาก ในปี พ.ศ. 2390 พวกอั้งยี่ก่อเหตุขึ้นครั้งแรก ซึ่งทำให้ฝ่ายไทยเริ่มไม่ไว้ใจคนจีนตั้งแต่นั้นมา ต่อมาก่อนจะสิ้นรัชกาลที่ 4 ในปี พ.ศ. 2410 อั้งยี่ในเมืองภูเก็ตสองก๊กคือ ก๊กงี่หิน มีกำลังประมาณ 3,500 คนกับ อั้งยี่ก๊กปูนเถ้าก๋ง มีกำลังประมาณ 4,000 คน เกิดปะทะกัน สาเหตุจากการแย่งชิงสายน้ำแร่ดีบุก ทางการในเมืองภูเก็ตเข้าระงับเหตุไม่สำเร็จ ต้องขอกำลังจากกรุงเทพฯ ไปปราบ พวกอั้งยี่เกรงกำลังจากกรุงเทพฯ จึงอ่อนน้อมโดยดี เหตุการณ์จึงได้สงบลง

### การก่อเหตุของอั้งยี่

* 2410 - 2411 อั้งยี่กำเริบที่ระนอง และภูเก็ต ทางการต้องยกกองทัพไปปราบ
* 2432 อั้งยี่กำเริบที่กรุงเทพฯ ยิงกันเอง ทางการต้องเข้าปราบปราม
* 2436-2439 อั้งยี่กำเริบที่ปราจีนบุรีและฉะเชิงเทรา
* 2438 อั้งยี่กำเริบที่ตลาดพลู ธนบุรี
* 2438-2440 อั้งยี่กำเริบที่จันทบุรี

## อ้างอิง

หมวดหมู่:ชาวจีน
หมวดหมู่:สงครามยาเสพติดฟิลิปปินส์
โทรเคลียร์

บริเวณตรงกลางของพื้นผิวข้อต่อของกระดูกต้นแขน (humerus) เรียกว่า **โทรเคลียร์** () มีลักษณะเป็นร่องลึกระหว่างขอบยกทั้งสอง มีลักษณะนูนในแนวหน้า-หลัง และเว้าในแนวข้าง และกินพื้นที่ด้านหน้า ด้านล่าง และด้านหลังของส่วนปลายกระดูกต้นแขน (lower extremity of humerus) 

ส่วนนี้เป็นข้อต่อกับกระดูกอัลนา (ulna)

## แหล่งข้อมูลอื่น
* 
* Diagram at WSC.edu 

หมวดหมู่:กระดูกของรยางค์บน
ที่เขี่ยบุหรี่

200px|thumb|right|ที่เขี่ยบุหรี่

**ที่เขี่ยบุหรี่** เป็นภาชนะที่ใช้ประโยชน์ในการรองรับขี้เถ้าจากการสูบบุหรี่หรือซิการ์ โดยมากเป็นลักษณะคล้ายถ้วยจานขนาดเล็กทำจากวัสดุประเภท แก้ว โลหะ หรือ เซรามิก นอกจากนี้ ยังมีที่เขี่ยบุหรี่แบบติดตั้งเช่นในรถยนต์เป็นต้น  

หมวดหมู่:บรรจุภัณฑ์
หมวดหมู่:บุหรี่
หมวดหมู่:การสูบบุหรี่
หมวดหมู่:ของใช้ในบ้าน
สมเด็จพระเจ้าบรมวงศ์เธอ เจ้าฟ้ากรมหลวงศรีสุนทรเทพ

**สมเด็จพระเจ้าบรมวงศ์เธอ เจ้าฟ้ากรมหลวงศรีสุนทรเทพ** (พ.ศ. 2313 — 7 สิงหาคม พ.ศ. 2351) เป็นพระราชธิดาพระองค์ที่ 5 ในพระบาทสมเด็จพระพุทธยอดฟ้าจุฬาโลกมหาราช ประสูติแต่สมเด็จพระอมรินทราบรมราชินี เป็นพระโสทรกนิษฐภคินีในพระบาทสมเด็จพระพุทธเลิศหล้านภาลัย พระองค์ประสูติในรัชสมัยกรุงธนบุรี เมื่อปีขาล โทศก จุลศักราช 1132 ตรงกับ พ.ศ. 2313 มีนามเดิมว่า "แจ่ม"  ในรัชกาลที่ 1 ทรงสถาปนาขึ้นเป็น สมเด็จพระเจ้าบรมวงศ์เธอ เจ้าฟ้า และทรงกรมเป็น **กรมขุนศรีสุนทรเทพ**

สมเด็จพระเจ้าบรมวงศ์เธอ เจ้าฟ้ากรมหลวงศรีสุนทรเทพ สิ้นพระชนม์ในรัชกาลที่ 1 เมื่อวันอาทิตย์ เดือน 9 แรม 1 ค่ำ ปีมะโรง สัมฤทธิศก จ.ศ. 1170 ตรงกับวันที่ 7 สิงหาคม พ.ศ. 2351 สิริพระชนมายุ 38 พรรษา ได้รับพระราชทานพระโกศทองใหญ่ทรงพระศพ (แต่พงศาวดารบางเล่มระบุว่า ได้รับพระราชทานพระโกศไม้สิบสอง) ในการพระศพครั้งนั้นพระบาทสมเด็จพระพุทธยอดฟ้าจุฬาโลกมหาราชทรงพระภูษาลายพื้นขาวทุกวัน ดำรัสว่า "*ลูกคนนี้รักมากต้องนุ่งขาวให้*" พระราชพิธีพระราชทานเพลิงพระศพจัดขึ้นเมื่อวันอาทิตย์ เดือน 3 ขึ้น 7 ค่ำ จ.ศ. 1170 ตรงกับวันที่ 22 มกราคม พ.ศ. 2352 ณ พระเมรุ ท้องสนามหลวง ครั้นเสร็จการพระศพแล้ว โปรดเกล้าฯ ให้เลื่อนพระอัฐิขึ้นเป็น **กรมหลวงศรีสุนทรเทพ**

## พระอิสริยยศ

*แจ่ม
*สมเด็จพระเจ้าลูกเธอ เจ้าฟ้ากรมขุนศรีสุนทรเทพ
*สมเด็จพระเจ้าลูกเธอ เจ้าฟ้ากรมหลวงศรีสุนทรเทพ
*สมเด็จพระเจ้าน้องนางเธอ เจ้าฟ้ากรมหลวงศรีสุนทรเทพ (พระนามหลังการสิ้นพระชนม์ในรัชกาลที่ 2)
*สมเด็จพระบรมอัยยิกาเธอ เจ้าฟ้ากรมหลวงศรีสุนทรเทพ (พระนามหลังการสิ้นพระชนม์ในรัชกาลที่ 5)
*สมเด็จพระเจ้าบรมวงศ์เธอ เจ้าฟ้ากรมหลวงศรีสุนทรเทพ

## พงศาวลี



## อ้างอิง
; เชิงอรรถ

; บรรณานุกรม

* 
* 
* 

หมวดหมู่:พระราชธิดาในรัชกาลที่ 1
หมวดหมู่:สมเด็จพระเจ้าบรมวงศ์เธอ ชั้น 1
หมวดหมู่:เจ้าฟ้าหญิง
หมวดหมู่:กรมหลวง
หมวดหมู่:บุคคลในประวัติศาสตร์กรุงรัตนโกสินทร์
สมาคมนักวิจัย

**สมาคมนักวิจัย** ได้เริ่มก่อตั้งขึ้นเมื่อปี พ.ศ. 2523 โดย ศาสตราจารย์ ดร.จุมพล สวัสติยากร เลขาธิการสภาวิจัยแห่งชาติ เนื่องจากมีผู้สำเร็จการฝึกอบรม "นักวิจัยทางสังคมศาสตร์" อยู่เป็นจำนวนมาก และเพื่อช่วยกันดำเนินการวิจัยเพื่อให้เป็นองค์กรที่มีความคล่องตัวในการบริหารงานในหน่วยงาน จึงได้เห็นสมควรที่จะก่อตั้งสมาคมขึ้น อีกทั้งยังเป็นผู้ให้การสนับสนุนรวมถึงให้ใช้สถานที่

## อ้างอิง
* ประวัติสมาคมนักวิจัย  เว็บไซต์ ดร. บุษกร สำโรงทอง

## แหล่งข้อมูลอื่น
* เว็บไซต์อย่างเป็นทางการ สมาคมนักวิจัย 

หมวดหมู่:การวิจัย
ปุ่มมีเดียล อีพิคอนไดล์ของกระดูกต้นแขน

**ปุ่มมีเดียล อีพิคอนไดล์ของกระดูกต้นแขน** () เป็นปุ่มกระดูกบนกระดูกต้นแขน มีขนาดใหญ่กว่าและยื่นออกมามากกว่าปุ่มแลทเทอรัล อีพิคอนไดล์ ยื่นไปทางด้านหลังเล็กน้อย ในสัตว์จำพวกนกซึ่งรยางค์มีการเปลี่ยนแปลงโดยมีการหมุนเมื่อเทียบกับสัตว์สี่เท้าชนิดอื่นๆ ปุ่มนี้จะเรียกว่า **ปุ่มเวนทรัล อีพิคอนไดล์** (ventral epicondyle of the humerus)

ปุ่มนี้เป็นจุดเกาะของเอ็นอัลนาคอลแลทเทอรัล (ulnar collateral ligament) ของข้อศอก, กล้ามเนื้อโปรเนเตอร์ เทเรส (Pronator teres) , และจุดเกาะต้นของเอ็นกล้ามเนื้อร่วมของกลุ่มกล้ามเนื้องอของปลายแขน (เอ็นคอมมอนเฟล็กเซอร์ (common flexor tendon))

เส้นประสาทอัลนา (ulnar nerve) วิ่งอยู่ในร่องที่อยู่ด้านหลังของปุ่มกระดูกนี้ ถ้ามีกระดูกหักบริเวณมีเดียล อีพิคอนไดล์จะทำให้มีอันตรายต่อเส้นประสาทอัลนา

## ภาพอื่นๆ

ไฟล์:Medial epicondyle of the humerus.svg|
ไฟล์:HumerusFront.png|มุมมองด้านหน้าของกระดูกต้นแขนซ้าย
ไฟล์:Gray414.png|พื้นผิวด้านหน้าของปลายแขน แสดงกล้ามเนื้อชั้นตื้น
ไฟล์:Gray419.png|พื้นผิวด้านหลังของปลายแขน แสดงกล้ามเนื้อชั้นลึก


## อ้างอิง

## แหล่งข้อมูลอื่น
* 
* 
*  ()

หมวดหมู่:กระดูกของรยางค์บน
อาร์ชดัชเชสโซฟีแห่งออสเตรีย

**อาร์ชดัชเชสโซฟีแห่งออสเตรีย** (, ) (พระนามเต็ม: โซฟี เฟรเดอริคเก้ โดโรเธีย มาเรีย โจเซฟ่า, Sophie Friederike Dorothea Maria Josepha von Habsburg-Lothringen) เป็นพระราชธิดาพระองค์แรกในสมเด็จพระจักรพรรดิฟรานซ์ โจเซฟที่ 1 และสมเด็จพระจักรพรรดินีเอลิซาเบธแห่งออสเตรีย

พระองค์ประสูติเมื่อวันที่ 5 มีนาคม พ.ศ. 2398 ณ กรุงเวียนนา ประเทศออสเตรีย พระองค์ทรงได้รับพระราชทานพระนามจากสมเด็จพระราชอัยกีของพระองค์ อาร์ชดัชเชสโซฟี เมื่อปีพ.ศ. 2400 จักรพรรดิและจักรพรรดินีเสด็จพระราชดำเนินไปยังกรุงบูดาเปสต์ ประเทศฮังการี โดยทรงพาพระองค์ และอาร์ชดัชเชสกิเซล่า พระขนิษฐาเสด็จพระราชดำเนินด้วย โดยระหว่างการเสด็จพระราชดำเนิน พระองค์และพระขนิษฐามีพระอาการประชวรด้วยพระกระยาหารเป็นพิษ และพระนาภีเสีย พระอาการของอาร์ชดัชเชสกิเซล่า พระขนิษฐาทรงดีขึ้น แต่พระองค์มีพระอาการประชวรร้ายแรงขึ้น ทำให้สิ้นพระชนม์เมื่อวันที่ 29 พฤษภาคม พ.ศ. 2400 สิริพระชันษาได้เพียง 2 ชันษา แต่หลังจากสิ้นพระชนม์แล้ว มีการสันนิษฐานว่าพระองค์ไม่ได้ทรงสิ้นพระชนม์ด้วยโรคพระกระยาหารเป็นพิษ และพระนาภีเสีย หากแต่เป็นโรคไข้รากสาดใหญ่ ซึ่งร้ายแรงมากในยุคนั้น

## ราชตระกูล

## อ้างอิง
*Bled, Jean-Paul. *Franz Joseph*. Oxford: Blackwell, 1992.
*Cunliffe-Owen, Marguerite. ''Keystone of Empire: Francis Joseph of Austria''. New York: Harper, 1903.
*Gerö, András. *Emperor Francis Joseph: King of the Hungarians*. Boulder, Colo.: Social Science Monographs, 2001.

 

หมวดหมู่:บุคคลที่เกิดในปี พ.ศ. 2398
ซ
ซ
ซ
หมวดหมู่:เจ้าหญิงโบฮีเมีย
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในจักรพรรดิฟรันทซ์ โยเซ็ฟที่ 1 แห่งออสเตรีย
ปุ่มแลทเทอรัล อีพิคอนไดล์ของกระดูกต้นแขน

**ปุ่มแลทเทอรัล อีพิคอนไดล์ของ[[กระดูกต้นแขน]]** () เป็นปุ่มกระดูกขนาดเล็ก โค้งเล็กน้อยทางด้านหน้า เป็นจุดเกาะของเอ็นเรเดียลคอลแลทเทอรัล (radial collateral ligament) ของข้อศอก และจุดเกาะของเอ็นกล้ามเนื้อร่วมของกล้ามเนื้อสุพิเนเตอร์ (Supinator) และกลุ่มกล้ามเนื้อเหยียดนิ้วบางมัด 

ในสัตว์จำพวกนกซึ่งรยางค์มีการเปลี่ยนแปลงโดยมีการหมุนเมื่อเทียบกับสัตว์สี่เท้าชนิดอื่นๆ ปุ่มนี้จะเรียกว่า **ปุ่มดอร์ซัล อีพิคอนไดล์** (dorsal epicondyle of the humerus)

## ดูเพิ่ม
* ปุ่มมีเดียล อีพิคอนไดล์ (Medial epicondyle)
* เอ็นคอมมอน เอกซ์เทนเซอร์ (Common extensor tendon)

## ภาพอื่นๆ

ไฟล์:Lateral epicondyle of the humerus.svg|
ไฟล์:HumerusFront.png|มุมมองด้านหน้าของกระดูกต้นแขนซ้าย
ไฟล์:Gray210.png|บริเวณที่เกิดการสร้างกระดูกของกระดูกต้นแขน
ไฟล์:Gray418.png|พื้นผิวด้านหลังของปลายแขน แสดงกล้ามเนื้อชั้นตื้น
ไฟล์:Gray419.png|พื้นผิวด้านหลังของปลายแขน แสดงกล้ามเนื้อชั้นลึก


## แหล่งข้อมูลอื่น
* 
* 
*  ()

หมวดหมู่:กระดูกของรยางค์บน
การเสนอขายหุ้นครั้งแรกให้แก่สาธารณชน

**การเสนอขายหุ้นครั้งแรกให้แก่สาธารณชน** หรือ **การเสนอขายหุ้นครั้งแรกให้แก่ประชาชนทั่วไป** ( ย่อ: IPO) เป็นการเปิดขายหุ้นครั้งแรกของบริษัทเอกชนสู่สาธารณชน โดยมีจุดมุ่งหมายเพื่อให้บริษัทหาทุนเพื่อขยายกิจการ หรือเพื่อกระจายการถือครองหุ้นให้ประชาชนทั่วไป โดยนำไปจดทะเบียนในตลาดหลักทรัพย์

## อ้างอิง
เมนโลพาร์ก

thumb|สถานีรถไฟในเมืองเมนโลพาร์ก
**เมนโลพาร์ก** ( ) เป็นเมืองที่ตั้งอยู่ทางขอบด้านตะวันออกของเทศมณฑลแซนแมทีโอในบริเวณอ่าวซานฟรานซิสโกของรัฐแคลิฟอร์เนีย สหรัฐอเมริกา เมืองนี้มีอาณาเขตติดกับอ่าวซานฟรานซิสโกทางทิศเหนือและทิศตะวันออก, ติดกับอีสต์พาโลอัลโต, พาโลอัลโต, และสแตนฟอร์ด ทางทิศใต้, ติดกับแอเทอร์ตัน, นอร์ทแฟร์โอกส์ และเรดวูดซิตี ทางทิศตะวันตก เมืองนี้มีประชากร 33,780 คนตามสำมะโนประชากร ค.ศ. 2020 ของสหรัฐอเมริกา เมืองนี้เป็นที่ตั้งของสำนักงานใหญ่ของบริษัทเมตา และเป็นที่ก่อตั้งของบริษัทกูเกิล, โรบล็อกซ์คอร์ปอเรชัน และราวนด์เทเบิลพิซซา สถานีรถไฟเมนโลพาร์กถือเป็นสถานีรถไฟที่เปิดดำเนินการต่อเนื่องมาอย่างยาวนานที่สุดในแคลิฟอร์เนีย เมนโลพาร์กเป็นหนึ่งในเมืองที่พลเมืองมีการศึกษาสูงที่สุดในแคลิฟอร์เนียและสหรัฐอเมริกา โดยประชากรเกือบ 70% ที่มีอายุมากกว่า 25 ปีสำเร็จการศึกษาระดับปริญญาตรีหรือสูงกว่า

## อ้างอิง

### บรรณานุกรม

* 

## แหล่งข้อมูลอื่น
* 
* 
* City of Menlo Park – เว็บไซต์ทางการ 
* 
* Menlo Park Library
* Menlo Park Historical Association

หมวดหมู่:เมืองในเทศมณฑลแซนแมทีโอ
หมวดหมู่:เมืองในรัฐแคลิฟอร์เนีย
หมวดหมู่:อุตสาหกรรมวิทยาศาสตร์ชีวภาพ
หมวดหมู่:ซิลิคอนแวลลีย์
เมนโลพาร์ก (แก้ความกำกวม)

**[[เ]]มนโลพาร์ก** สามารถหมายถึง
* **[[เมนโลพาร์ก]]** - เมืองในรัฐแคลิฟอร์เนีย สถานที่ต้นกำเนิดของบริษัทคอมพิวเตอร์กูเกิล
* **เมนโลพาร์ก** - ปัจจุบันชื่อเมือง เอดิสัน เขตเมืองในรัฐนิวเจอร์ซีย์ เปลี่ยนชื่อตาม โทมัส เอดิสัน นักฟิสิกส์ชาวอเมริกัน
ฟอร์ชูน

**ฟอร์ชูน** (Fortune) เป็นนิตยสารธุรกิจจัดพิมพ์โดยไทม์ ก่อตั้งโดยเฮนรี ลูซ (Henry Luce) ในปีค.ศ. 1930 ปัจจุบันมีเว็บไซต์อยู่ที่ CNNMoney.com 

ฟอร์ชูนมีคู่แข่งหลักคือนิตยสารฟอบส์ และบิซิเนสวีก ฟอร์ชูนยังเป็นที่รู้จักที่มีการจัดทำรายชื่อบริษัทประจำปี ได้แก่

* Fortune 500
* Fortune 1000
* Fortune Global 500
* Fortune 100 Best Companies To Work For
* Fortune America's Most Admired Companies
* Fortune Global Most Admired Company

หมวดหมู่:นิตยสารข่าว
หมวดหมู่:นิตยสารรายเดือน
หมวดหมู่:นิตยสารอเมริกัน
ทรัพยากรสิ้นเปลือง

**ทรัพยากรสิ้นเปลือง** () คือ ทรัพยากรที่ใช้แล้วหมดไป ธรรมชาติไม่สามารถสร้างขึ้นมาใหม่เพื่อทดแทนของเก่าที่หมดไปเองได้ เช่น ป่าไม้ น้ำมัน สัตว์ป่า เป็นต้น

หมวดหมู่:การอนุรักษ์
หมวดหมู่:ธรรมชาติ
กาสิโน

thumb|ลาสเวกัส เมืองที่มีชื่อเสียงในด้านกาสิโน
thumb|ตู้สล็อตภายในกาสิโนแห่งหนึ่งในลาสเวกัส

**กาสิโน** () เป็นสถานบันเทิงที่มีกิจกรรมการพนันเป็นกิจกรรมหลัก โดยปกติแล้วกาสิโนมักจะสร้างร่วมกับโรงแรม, ร้านอาหาร, แหล่งชอปปิง หรือบางครั้งกาสิโนจะสร้างอยู่บนเรือนำเที่ยว ปัจจุบันมีกาสิโนมากกว่า 4,750 แห่งทั่วโลก

คำว่า *casino* มาจากภาษาอิตาลี อ่านว่า "กาซีโน" แปลว่าบ้านพักหลังเล็กใช้สำหรับพักผ่อนหย่อนใจ (casa = บ้าน) ซึ่งต่อมาได้มีการนำมาใช้ในสถานที่ที่เล่นการพนัน

## กาสิโนในประเทศไทย
ปัจจุบันในไทยไม่มีกาสิโนอย่างถูกกฎหมาย ซึ่งในอดีตเคยมีบ่อนถูกกฎหมายเปิดขึ้นในรัชสมัยพระบาทสมเด็จพระพุทธเลิศหล้านภาลัย จนกระทั่งในรัชสมัยพระบาทสมเด็จพระจุลเกล้าเจ้าอยู่หัว เนื่องด้วยปัญหาประชาชนติดการพนัน ได้มีการยกเลิกบ่อนการพนัน จาก 403 ตำบล เหลือ 9 ตำบล และในรัชสมัยพระบาทสมเด็จพระมงกุฎเกล้าเจ้าอยู่หัว ได้มีการประกาศปิดบ่อนทั่วประเทศในวันที่ 1 เมษายน พ.ศ. 2460

ในปี 2551 สมัคร สุนทรเวชนายกรัฐมนตรีประเทศไทยได้มีการกล่าวว่า "ถ้าได้เป็นนายกครบ 4 ปีจะมีการเปิดคาสิโนในประเทศไทยใน 5 จังหวัดท่องเที่ยว"  ซึ่งทางดร. เจิมศักดิ์ ปิ่นทอง ได้มีการเขียนค้านในหนังสือพิมพ์ว่าการเปิดกาสิโนในไทยจะก่อให้เกิดปัญหามากขึ้น ซึ่งรวมถึงปัญหาการซักฟอกเงินที่เป็นปัญหาในหลายประเทศ

ในบางมุมมองกลับบอกว่า การเปิดบ่อนกาสิโนในประเทศไทยจะได้ประโยชน์มากกว่า เพราะไม่ว่าจะยังไงก็ตามก็จะมีคนเล่นการพนันอยู่ดี และเงินเหล่านี้ก็จะไปอยู่กับกลุ่มคนที่มีอำนาจหรือไม่ก็นายทุนผู้มีอิทธิพล อีกทั้งประเทศเพื่อนบ้านก็เปิดกาสิโนหมดแล้ว เงินจำนวนไม่น้อยที่ไหลออกนอกประเทศ ประชาชนในประเทศไทยไม่ได้รับผลประโยชน์ใด ๆ เป็นมุมมองเดียวกันกับที่รัฐบาลที่นำเอา หวยใต้ดิน มาสร้างเป็น หวยบนดิน ทำให้มีเม็ดเงินจำนวนมากมายมหาศาลมาพัฒนาการศึกษา เก็บรายได้เข้ารัฐแทนที่จะไปอยู่ในมือเจ้ามือผู้มีอิทธิพล

## ดูเพิ่ม
* รายชื่อกาสิโน

## อ้างอิง

หมวดหมู่:การพนัน
หมวดหมู่:สถานที่ท่องเที่ยว
โซลานี่ เปเตโล

**โซลานี่ เปเตโล** (Zolani Petelo) นักมวยสากลชาวแอฟริกาใต้ เกิดเมื่อ 21 กันยายน พ.ศ. 2518 ที่เมือง Kwazakele ประเทศแอฟริกาใต้ สถิติการชก  24 ครั้ง ชนะ 17 (น็อค 9) เสมอ 2 แพ้ 5 

## เกียรติประวัติ

* แชมป์โลก IBF รุ่นมินิฟลายเวท
** ชิง 27 ธันวาคม 2540 ชนะทีเคโอ​ รัตนพล ส.วรพิน ยก 4 ที่ สงขลา
** ป้องกันแชมป์ครั้งที่ 1, 21 มีนาคม 2541 ชนะคะแนน ไฟซัล อักบาร์ ที่ แอฟริกาใต้
** ป้องกันแชมป์ครั้งที่ 2, 4 กรกฎาคม 2541 ชนะน็อค คาร์เมโล คาคาร์เรส ยก 7 ที่ แอฟริกาใต้
** ป้องกันแชมป์ครั้งที่ 3, 29 พฤษภาคม 2542 ชนะน็อค อีริค จามิลี่ ยก 1 ที่ แอฟริกาใต้
** ป้องกันแชมป์ครั้งที่ 4, 3 ธันวาคม 2542 ขนะคะแนน ฮวนนิโต รูบิลลาร์ ที่ อังกฤษ
** ป้องกันแชมป์ครั้งที่ 5, 2 มิถุนายน 2543 ชนะน็อค มิกกี้แคนท์เวล ยก 8 ที่อังกฤษ
** สละแชมป์
* เคยชิงแชมป์ต่อไปนี่แต่ไม่สำเร็จ
** ชิงแชมป์โลก IBF รุ่นจูเนียร์ฟลายเวท แพ้น็อค ริการ์โด โลเปซ ยก 8 ที่ สหรัฐอเมริกา

## อ้างอิง

* สถิติการชก boxrec.com 

หมวดหมู่:นักมวยสากลชาวแอฟริกาใต้
หมวดหมู่:แชมป์โลก IBF
หมวดหมู่:บุคคลจากจังหวัดอีสเทิร์นเคป
กรมหลวงเทวินทรสุดา

**กรมหลวงเทวินทรสุดา** หรือ **กรมหลวงเทพินทรสุดา** เป็นสมเด็จพระมาตุจฉาในสมเด็จพระเจ้ากรุงธนบุรี มีนามเดิมว่า **อั๋น** หรือ **ฮั้น** สันนิษฐานว่าเป็นธิดาของขุนนางในรัชสมัยสมเด็จพระเจ้าอยู่หัวบรมโกศ แห่งกรุงศรีอยุธยา เป็นน้องสาวของนกเอี้ยง (ต่อมาคือ กรมพระเทพามาตย์ พระราชชนนีของสมเด็จพระเจ้ากรุงธนบุรี) สันนิษฐานว่าพระองค์อาจมีเชื้อสายจีนแซ่โหงว และมีถิ่นฐานเดิมอยู่บ้านแหลม เขตจังหวัดเพชรบุรี และได้อพยพเข้ามาพำนักอยู่ในกรุงศรีอยุธยาเป็นเวลาช้านาน 

ทั้งนี้พระองค์เสกสมรสกับใครหรือพระภัสดาเสียชีวิตไปก่อนหน้านั้น ไม่เป็นที่ปรากฏ ครั้นเมื่อสมเด็จพระเจ้ากรุงธนบุรี เสด็จเถลิงถวัลย์ราชสมบัติแล้ว ได้ทรงสถาปนาอั๋นพระมาตุจฉาขึ้นทรงกรมเป็น **กรมหลวงเทวินทรสุดา** หรือ **เทพินทรสุดา**

เมื่อเกิดการผลัดแผ่นดินสิ้นรัชสมัยสมเด็จพระเจ้ากรุงธนบุรี พระองค์ได้รับโปรดเกล้าฯ ลดพระยศเป็น "หม่อมอั๋น" ด้วยเป็นพระบรมวงศานุวงศ์ฝ่ายหญิงก็จึงต้องโทษจองจำไว้ ขณะที่พระบรมวงศานุวงศ์ที่เป็นชายมักถูกประหารพร้อมกับขุนนาง ดังปรากฏในพระราชพงศาวดารฉบับพระราชหัตถเลขา ความว่า

"ยังเหลืออยู่แต่พระราชบุตร และบุตรีน้อย ๆ มีเจ้าฟ้าสุพันธุวงศ์ [เจ้าฟ้าเหม็น] อันเป็นพระราชนัดดาของพระองค์นั้นเป็นต้น และเจ้าฮั้น [กรมหลวงเทวินทรสุดา] ซึ่งเป็นน้าของเจ้าตากสิน และเจ้าส่อนหอกลางซึ่งเป็นกรมหลวงบาทบริจาอัครมเหสี กับญาติวงศ์ซึ่งเป็นหญิงนั้นให้จำไว้ทั้งสิ้น"

หลังจากการผลัดแผ่นดิน พระองค์ดำรงพระชนม์อย่างสงบสุขในธนบุรีนั้นเอง ซึ่งยังมีผู้คอยอุปถัมภ์ค้ำชูอยู่ซึ่งหนึ่งในนั้นก็คือ สมเด็จพระเจ้าบรมวงศ์เธอ เจ้าฟ้ากรมพระยาเทพสุดาวดี พระเชษฐภคินีพระองค์ใหญ่ในพระบาทสมเด็จพระพุทธยอดฟ้าจุฬาโลกมหาราชด้วยมีความสนิทสนมคุ้นเคย และสิ้นชีพลงในรัชสมัยดังกล่าว

## อ้างอิง

หมวดหมู่:สมเด็จพระเจ้าตากสินมหาราช
หมวดหมู่:เจ้านายทรงกรมสมัยกรุงธนบุรี
หมวดหมู่:ราชวงศ์ธนบุรี
หมวดหมู่:เจ้านายที่ถูกถอดจากฐานันดรศักดิ์
พอลิกล็อต

**พอลิกล็อต** () ในทางคอมพิวเตอร์ หมายถึง โปรแกรมคอมพิวเตอร์หรือสคริปต์ที่เขียนขึ้นในรูปแบบที่ถูกต้องของภาษาโปรแกรมหลายภาษาด้วยรหัสต้นฉบับอันเดียวกัน ซึ่งโปรแกรมจะทำงานหรือให้ผลลัพธ์เหมือนกันจากการแปลด้วยคอมไพเลอร์หรืออินเทอร์พรีเตอร์ของภาษานั้นอย่างอิสระ

โดยทั่วไปแล้วพอลิกล็อตเขียนขึ้นจากการผสานภาษาซี ซึ่งอนุญาตให้มีการจำกัดความ (define) วลีต่าง ๆ ได้ด้วยตัวประมวลผลก่อน (preprocessor) รวมกับภาษาสคริปต์อื่น ๆ เช่น ภาษาลิสป์ ภาษาเพิร์ล หรือ sh

เทคนิคที่ใช้เป็นปกติที่สุดสองอย่างสำหรับการสร้างโปรแกรมพอลิกล็อตคือ การใช้ประโยชน์จากอักขระแทนหมายเหตุ (comment) ที่แตกต่างกัน และการจำกัดความวลีด้วยการทำงานในภาษาอื่น และเทคนิคที่ใช้ได้ดีอีกอย่างหนึ่งคือ การพลิกแพลงไวยากรณ์ของภาษา จากตัวอย่างต่อไปนี้เป็นพอลิกล็อตที่เขียนขึ้นเพื่อทำงานบน ภาษาซีแบบแอนซี (ANSI C) ภาษาพีเอชพี และ bash


```
#define a /*
#<?php
echo "\010Hello, world!\n"// 2> /dev/null > /dev/null \ ;
// 2> /dev/null; x=a;
$x=5 // 2> /dev/null \ ;
if (($x))
// 2> /dev/null; then
return 0;
// 2> /dev/null; fi
#define e ?>
#define b */
#include <stdio.h>
#define main() int main()
#define printf printf(
#define true )
#define function
function main()
{
printf "Hello, world!\n"true/* 2> /dev/null | grep -v true*/;
return 0;
}
#define c /*
main
#*/
```


โปรแกรมดังกล่าวจะแสดงข้อความ `Hello, world!` พร้อมทั้งขึ้นบรรทัดใหม่บนจอภาพ สามารถอธิบายได้ดังนี้
* "`#`" หมายถึงประพจน์ของตัวประมวลผลก่อนในภาษาซี แต่หมายถึงการระบุหมายเหตุใน bash และภาษาพีเอชพี
* "`//`" คือหมายเหตุในภาษาพีเอชพี และหมายถึงสารบบราก (root directory) ใน bash
* การเปลี่ยนทางของเชลล์ถูกใช้เพื่อขจัดผลลัพธ์ที่ไม่ต้องการ
* โค้ดระบุตำแหน่งภาษาพีเอชพี "`<?php`" กับ "`?>`" ยังคงใช้ได้ผล แม้จะอยู่ในบรรทัดที่ระบุหมายเหตุเอาไว้
* ประพจน์ "`function main()`" สามารถใช้ได้ทั้งในภาษาพีเอชพีและ bash ในขณะที่ภาษาซีจะใช้ "`#define`" เป็นเครื่องมือแปลงประพจน์นั้นให้กลายเป็น "`main()`" ขณะแปลภาษา
* อักขระกำหนดหมายเหตุสามารถผสานกันเพื่อให้ทำงานได้หลากหลาย
* "`if (($x))`" เป็นประพจน์ที่ถูกต้องทั้งใน bash และภาษาพีเอชพี
* "`printf`" เป็นคำสั่งในตัว (shell builtin) ของ bash ซึ่งเหมือนกับฟังก์ชันในภาษาซี เว้นแต่ไม่มีการกำหนดวงเล็บ (ตัวประมวลผลก่อนของภาษาซีจะเป็นผู้เติมวงเล็บให้)
* สามบรรทัดสุดท้ายถูกใช้เฉพาะใน bash เพื่อเรียกฟังก์ชัน "`main`" ในภาษาพีเอชพีฟังก์ชันนี้ได้นิยามไว้แล้วแต่ไม่มีการใช้ ส่วนภาษาซีไม่จำเป็นต้องเรียกใช้

## แหล่งข้อมูลอื่น
* พอลิกล็อตแปดภาษา (ภาษาโคบอล ภาษาปาสกาล ภาษาฟอร์แทรน ภาษาซี โพสต์สคริปต์ เชลล์ยูนิกซ์ ภาษาเครื่องของ Intel x86 และ ภาษาเพิร์ล 5)
* รายชื่อพอลิกล็อต
* พอลิกล็อต Merry Christmas ในสี่ภาษา 
* พอลิกล็อต Happy New year ในสี่ภาษา
* พอลิกล็อตสี่ภาษา  (ภาษาซีแบบแอนซี เชลล์ยูนิกซ์ ภาษาเพิร์ล และ tcl)

หมวดหมู่:การเขียนโปรแกรม
รูดี อีดาโน

**รูดี้ อีดาโน่** (Rudy Idanio) นักมวยสากลชาวฟิลิปปินส์ เกิดเมื่อ 22 สิงหาคม พ.ศ. 2509 สถิติการชก 81 ครั้ง ชนะ 33 (น็อค 13) เสมอ 10 แพ้ 38 
## ประวัติ
อีดาโน่ขึ้นชกมวยสากลครั้งแรกเมื่อ 18 กรกฎาคมพ.ศ. 2530 เสมอกับ ลิตเติล ตีโมตีโอ จากนั้น ขึ้นชกแพ้บ้างชนะบ้าง จน 19 ธันวาคม พ.ศ. 2535 จึงได้เดินทา งไปชิงแชมป์  OPBF รุ่นมินิมัมเวทที่ว่าง ที่เกาหลีใต้ ซึ่งอีดาโน่เป็นฝ่ายแพ้ทีเคโอ คิม จินโฮ ยก 8 หลังจากนั้น อีดาโน่ขึ้นชกที่ฟิลิปปินส์อีกหลายครั้ง ชกชนะเป็นส่วนใหญ่ และได้เดินทางมาชกในไทยครั้งแรกเมื่อ พ.ศ. 2536 แพ้คะแนน เอกวิทย์ สิงห์ชัชวาลย์ หลังจากนั้น ได้ขึ้นชิงแชมป์ OPBF กับคิม จินโฮอีกครั้ง ซึ่งอีดาโน่เป็นฝ่ายแพ้คะแนนอีก จากนั้น อีดาโน่ได้ขึ้นชิงแชมป์ฟิลิปปินส์รุ่นมินิมัมเวทที่ว่างเมื่อ 9 เมษายน พ.ศ. 2537 ปรากฏว่าเป็นฝ่ายแพ้คะแนน โจมา แกมบัว ไม่ได้แชมป์ 

อีดาโน่ยังคงขึ้นชกอย่างต่อเนื่องและมาชกในไทย แพ้คะแนน สุรชัย แสงมรกตสองครั้ง ชนะน็อค วันพิเชษฐ์ สิงห์ตาลเดี่ยว ยก 10 แพ้คะแนน เอกภพ ผลเจริญ ก่อนจะได้ชิงแชมป์โลกรุ่นมินิมัมเวท WBU เมื่อ 23 ธันวาคม พ.ศ. 2538 ปรากฏว่าแพ้น็อคสุรชัย แสงมรกต ยก 2 ไม่ได้แชมป์  ต่อมาได้ชิงแชมป์โลกรุ่นจูเนียร์ฟลายเวท WBF ที่ว่างเมื่อ 4 พฤษภาคม พ.ศ. 2539 ปรากฏว่าเป็นฝ่ายแพ้คะแนน มงคล จ.เจริญจากนั้นได้ชิงแชมป์โลกรุ่นฟลายเวท IBO ที่อังกฤษ ปรากฏว่าทำได้แค่เสมอกับสกอตตี้ โอลสันเมื่อ 22 มกราคม พ.ศ. 2539 

จากนั้น อีดาโน่มาชกชนะคะแนนฟ้าใหม่ ศักดิ์กรีรินทร์ และจากนั้นได้ครองแชมป์ฟิลิปปินส์รุ่นไลท์ฟลายเวทเมื่อขึ้นชิงแชมป์ที่ว่าง ชนะน็อต เอกปง ไนโต ยก 5 เมื่อ 9 พฤศจิกายน พ.ศ. 2539 จากนั้นมาชิงแชมป์โลกรุ่นฟลายเวท WBU เมื่อ 18 เมษายน พ.ศ. 2540 แพ้น็อค ศรพิชัย พิษณุราชันย์ ยก 8 และมาชกนอกรอบในไทย แพ้คะแนน มาพิชิต อุทัยเทวี และพะเนียง พูนธรัตน์ ก่อนจะเสียแชมป์ฟิลิปปินส์ แพ้คะแนน ลีโอ รามิเรซไปเมื่อ 27 ธันวาคม พ.ศ. 2540 หลังจากนั้น อีดาโน่ยังคงขึ้นชกอย่างต่อเนื่องแต่ชกแพ้เป็นส่วนใหญ่ รวมทั้งแพ้คะแนนฟ้าลั่น ศักดิ์กรีรินทร์ด้วย อีดาโน่ขึ้นชกครั้งสุดท้ายเมื่อ 26 กันยายน พ.ศ. 2542 แพ้น็อค ฮิเดยาสุ อิชิฮาระ ยก 4 จากนั้นก็แขวนนวมไป

## เกียรติประวัติ
* แชมป์ฟิลิปปินส์รุ่นไลท์ฟลายเวท (2539 - 2540)
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นมินิมัมเวทเมื่อ 19 ธันวาคม 2535 แพ้น็อค คิม จินโฮ ยก 8 ที่ เกาหลีใต้
** ชิงแชมป์ OPBF รุ่นมินิมัมเวทเมื่อ 4 ธันวาคม 2536 แพ้คะแนน คิม จินโฮ ที่ เกาหลีใต้
** ชิงแชมป์โลกรุ่นมินิฟลายเวท WBU เมื่อ 23 ธันวาคม 2538 แพ้น็อค สุรชัย แสงมรกต ยก 2 ที่ กทม.
** ชิงแชมป์โลกรุ่นจูเนียร์ฟลายเวท WBF เมื่อ 4 พฤษภาคม 2539 แพ้คะแนน มงคล จ.เจริญ ที่ น่าน
** ชิงแชมป์โลกรุ่นฟลายเวท IBO เมื่อ 22 มกราคม พ.ศ. 2539 เสมอกับสกอตตี้ โอลสัน ที่อังกฤษ 
** ชิงแชมป์โลกรุ่นฟลายเวท WBU เมื่อ 18 เมษายน 2540 แพ้แตก ศรพิชัย พิษณุราชันย์ ยก 8 ที่ อุดรธานี

## อ้างอิง

* สถิติการชก boxrec.com  

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดมีซามิสโอเรียนตัล
อาร์ชดัชเชสกีเซอลาแห่งออสเตรีย

**อาร์ชดัชเชสกีเซอลา ลูอีเซอ มารีแห่งออสเตรีย** (12 กรกฎาคม ค.ศ. 1856&nbsp;– 27 กรกฎาคม ค.ศ. 1932) เป็นพระราชธิดาพระองค์ที่ 2 และพระราชบุตรองค์โตในจักรพรรดิฟรันทซ์ โยเซ็ฟที่ 1 และจักรพรรดินีเอลีซาเบ็ทแห่งออสเตรีย

## พระประวัติ
อาร์ชดัชเชสกีเซอลา ประสูติเมื่อวันที่ 12 กรกฎาคม ค.ศ. 1856 ณ เมืองลาเซินบวร์ค ประเทศออสเตรีย เป็นพระราชธิดาองค์ที่ 2 ในจักรพรรดิฟรันทซ์ โยเซ็ฟที่ 1 แห่งออสเตรีย และดัชเชสเอลิซาเบธในบาวาเรีย เมื่อทรงพระเยาว์ พระองค์แทบจะไม่ได้ประทับอยู่กับพระมารดาเลย เนื่องจากอาร์ชดัชเชสโซฟี ทรงนำพระองค์ไปเลี้ยง โดยทรงไม่ให้พระองค์ได้ทอดพระเนตรเห็นพระมารดาเลย โดยพระองค์ทรงมีความสัมพันธ์สนิทสนมกับพระอนุชาของพระองค์ มกุฎราชกุมารรูด็อล์ฟ และอาร์ชดัชเชสมารี-วาเลอรี พระขนิษฐาอีกด้วย ถึงแม้ว่าทุกพระองค์จะทรงไม่ได้ประทับด้วยกันก็ตาม

## อภิเษกสมรส
เมื่อวันที่ 20 เมษายน ค.ศ. 1873 พระองค์ทรงอภิเษกสมรสกับพระญาติของพระองค์ เจ้าชายเลโอพ็อลท์แห่งบาวาเรีย พระโอรสในลูอิทพ็อลท์ เจ้าชายผู้สำเร็จราชการแห่งบาวาเรีย โดยทั้ง 2 พระองค์มีพระธิดา 2 พระองค์ และพระโอรส 2 พระองค์ ดังนี้
* เจ้าหญิงเอลีซาเบ็ท มารีแห่งบาวาเรีย (ค.ศ. 1874–1957) ซึ่งอภิเษกสมรสกับอ็อทโท ลูทวิช ฟิลลิพ กราฟ ฟ็อน ซีไฟลท์ เอาฟ์ บัทเทินไฮม์
* เจ้าหญิงเอากุสเทอ มารีอาแห่งบาวาเรีย (ค.ศ. 1875–1964) ซึ่งอภิเษกสมรสกับอาร์ชดยุกโยเซ็ฟ เอากุสท์แห่งออสเตรีย
* เจ้าชายเกออร์คแห่งบาวาเรีย (ค.ศ. 1880–1943) ซึ่งอภิเษกสมรสกับอาร์ชดัชเชสอีซาเบ็ลลาแห่งออสเตรีย
* เจ้าชายค็อนราทแห่งบาวาเรีย (ค.ศ. 1883–1969) ซึ่งอภิเษกสมรสกับเจ้าหญิงมารีอา บอนน์ มาร์เกรีตาแห่งซาวอย-เจนัว

## ช่วงสุดท้ายของพระชนม์ชีพ
ในช่วงสุดท้ายของพระชนม์ชีพ พระองค์ทรงอุทิศพระองค์แด่มูลนิธิช่วยเหลือพสกนิกรที่ยากจน ไม่ว่าจะช่วยเหลือประชาชนผู้บาดเจ็บจากสงครามโลกครั้งที่ 1 โดยมีพระบัญชาให้พระตำหนักของพระองค์เป็นโรงพยาบาลเลยทีเดียว
 
อาร์ชดัชเชสกีเซอลาสิ้นพระชนม์เมื่อวันที่ 27 กรกฎาคม ค.ศ. 1932 สิริพระชันษา 76 ชันษา พระศพถูกฝังไว้ที่วิหารนักบุญมิชชาเอล เมืองมิวนิก ประเทศเยอรมนี

## ราชตระกูล

## อ้างอิง
* Leopold Prinz von Bayern: *Lebenserinnerungen*
* Martha Schad: *Kaiserin Elisabeth und ihre Töchter*, Piper 2006
* Friedrich Weissensteiner: *Liebeshimmel und Ehehöllen*, Heyne 2000

หมวดหมู่:อาร์ชดัชเชสแห่งออสเตรีย
หมวดหมู่:เจ้าหญิงฮังการี
หมวดหมู่:ราชวงศ์ฮาพส์บวร์ค-ลอแรน
หมวดหมู่:เจ้าหญิงบาวาเรีย
หมวดหมู่:ราชวงศ์วิทเทิลส์บัค
หมวดหมู่:เจ้าหญิงโบฮีเมีย
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชธิดาในพระมหากษัตริย์
หมวดหมู่:พระราชบุตรในจักรพรรดิฟรันทซ์ โยเซ็ฟที่ 1 แห่งออสเตรีย
แนวสันซุปปราคอนไดลาร์ด้านข้าง

**แนวสัน** หรือ **แนวเส้นซุปปราคอนไดลาร์ด้านข้าง** หรือ **แนวสันแลทเทอรัล ซุปปราคอนไดลาร์** () อยู่บริเวณส่วนล่างของขอบกระดูกข้างของตัวกระดูกต้นแขน (humerus) ที่มีลักษณะนูนเป็นสัน ขอบขรุขระ โค้งเล็กน้อยจากด้านหลังมาด้านหน้า 

ประกอบด้วยแนวด้านหน้า (anterior lip) ซึ่งด้านบนเป็นจุดเกาะต้นของกล้ามเนื้อเบรคิโอเรเดียลิส (Brachioradialis) ด้านล่างเป็นจุดเกาะต้นของกล้ามเนื้อเอกซ์เทนเซอร์ คาร์ไพ เรเดียลิส ลองกัส (Extensor carpi radialis longus) , แนวด้านหลัง (posterior lip) เป็นจุดเกาะของกล้ามเนื้อไตรเซ็ปส์ เบรคิไอ (Triceps brachii) , และแนวสันระหว่างกลาง (intermediate ridge) เป็นจุดเกาะของผนังกั้นแลทเทอรัล อินเตอร์มัสคิวลาร์ (lateral intermuscular septum)

## แหล่งข้อมูลอื่น
* 
* Image at u-szeged.hu 

หมวดหมู่:กระดูกของรยางค์บน
แนวสันซุปปราคอนไดลาร์ด้านกลางลำตัว

**แนวเส้น** หรือ **แนวสันซุปปราคอนไดลาร์ด้านกลางลำตัว** หรือ **แนวสันมีเดียลซุปปราคอนไดลาร์** () เป็นแนวสันกระดูกที่อยู่ด้านล่าง 1/3 ของขอบแนวใกล้กลางลำตัวของกระดูกต้นแขน (humerus) ซึ่งทางด้านล่างจะยื่นออกมามากกว่าด้านบน

แบ่งออกเป็นแนวด้านหน้า (anterior lip) ซึ่งเป็นจุดเกาะต้นของกล้ามเนื้อเบรเคียลิส (Brachialis) และกล้ามเนื้อโปรเนเตอร์ เทเรส (Pronator teres) , และแนวด้านหลัง (posterior lip) ซึ่งเป็นจุดเกาะของปลายจุดเกาะต้นแนวใกล้กลาง (medial head) ของกล้ามเนื้อไตรเซ็ปส์ เบรคิไอ (Triceps brachii) , และแนวสันระหว่างกลาง (intermediate ridge) ซึ่งเป็นที่เกาะของผนังกั้นมีเดียล อินเตอร์มัสคิวลาร์ (medial intermuscular septum)

## แหล่งข้อมูลอื่น
* 
* Image at u-szeged.hu 

หมวดหมู่:กระดูกของรยางค์บน
ตำบลหนองบัวบาน

**ตำบลหนองบัวบาน** สามารถหมายถึง
* ตำบลหนองบัวบาน อำเภอจัตุรัส จังหวัดชัยภูมิ
* ตำบลหนองบัวบาน อำเภอรัตนบุรี จังหวัดสุรินทร์
* ตำบลหนองบัวบาน อำเภอหนองวัวซอ จังหวัดอุดรธานี
แอ่งเรเดียส

**แอ่งเรเดียส** () เป็นแอ่งตื้น ๆ บนด้านหน้ากระดูกต้นแขน (humerus) อยู่เหนือด้านหน้าของแคปปิทูลัม (capitulum) ซึ่งเป็นเบ้ารับกับขอบเขตด้านหน้า (anterior border) ของหัวกระดูกเรเดียสเมื่ออยู่ในท่างอปลายแขน

## ภาพอื่น ๆ

 Image:Human arm bones diagram.svg|แผนภาพแสดงกระดูกแขนของมนุษย์


## แหล่งข้อมูลอื่น
* 

หมวดหมู่:กระดูกของรยางค์บน